کوئٹہ : ایڈیشنل چیف سیکرٹری داخلہ صالح محمد ناصر،مولانا انوار الحق حقانی، عبدا لرحیم کاکڑ، کرنل رحمت، جواد احمد رفیعی، مولانا عبدالحفیظ، نعمت اللہ ظہیر، حسن آغا پارینے کہ محرم الحرام نا تو اٹ ایلمی ءِ اسہ وڑ تخنگ امن اتنگ حکومت و سیکورٹی فورس آک عملی گام گیج کریر دا بابرکت آ تو اٹ نفرت آتے چٹفسا ہم آہنگی ءِ جوان کننگ ءِ، واپار برادری حکومت و فورس و پولیس تون اوار انتظامیہ تون ملسا امن اتنگ کن تینا کڑد ءِ ادا کیرہ۔ دا خیال آتا درشانی ءِ او تدوک آ دے مرکزی انجمن تاجران بلوچستان رجسٹرڈ نا کنڈآن تاجر امن کانفرنس نا بشخندار آتون تینا خیال آتا درشانی ءِ کرسا کرے۔ او وخت آ نثار علی ناصرحضرت علی اچکزئی، میر یاسین مینگل، حاجی سعداللہ اچکزئی، ایس ایس پی سیکورٹی سید عظمت شاہ، علامہ جمہ اسدی، حاجی اللہ داد اچکزئی، جعفرکاکڑ، حاجی ہاشم، فیض کاکڑ، حاجی زاہد شاہ رضا، جہانگیر لانگو، حاجی خداے دوست،احسان کاکڑ عزیز بازئی، ذیشان عنایت درانی، حاجی شکور اچکزئی، دین محمد موسی خیل،سردار عبدالمتین عبدالماک لہڑی،جبار خلجی، علی رضا ہزارہ، عبدالباقی، روح اللہ کاکڑ کاکڑ،شاہ محمد، عبدالعلی دومڑ، حاجی قاہر ترین، راز محمد، نعمت آغا، ہاشم بڑیچ،حاجی روزی خان بڑیچ و ایلوفک تران کرسا پاریر کہ اسلامی سال نا اولیکو تو محرم الحرام پاننگک۔ تاریخ انسانی نا مطالعہ ءِ کرسا دا ہیت ءِ مون آ بریک کہ اسلام آن مست دا تو اٹی بھاز انگا اہم واقعہ غاک پیش برسا کرینے۔ محرم الحرام محبت اٹ و مذہب رواداری ءِ جوان کیک۔
